‫- סדרה תיעודית של NETFLIX -‬
‫היקום‬
‫נתן לכוכב הלכת שלנו‬ ‫את כל המרכיבים שנחוצים לחיים כדי להתפתח‬
‫ולשגשג.‬
‫את האנרגייה שזורמת דרכנו…‬
‫את הקצב היומי שאנו פועלים לפיו…‬
‫ואת היסודות שמהם אנו עשויים.‬
‫אך מאחורי כל הפלאים האלה‬
‫נמצא כוח מסתורי…‬
‫שהופך את כל זה לאפשרי.‬
‫הכבידה.‬
‫היא דואגת לכך שכל דבר יישאר במקומו.‬
‫היא בונה כל כוכב שבת…‬
‫מעצבת כל כוכב לכת…‬
‫ומנחה כל דבר חי.‬
‫זהו כוח המשיכה האולטימטיבי.‬
‫הוא עמוק כל כך,‬ ‫עד שיאחד בין שתי נשמות צעירות…‬
‫בחיפושן אחר בן הזוג המושלם.‬
‫- כוח המשיכה -‬
‫באוקיינוס הדרומי,‬ ‫למעלה מ-2,000 קילומטרים מאנטארקטיקה…‬
‫- אי ג'ורג'יה הדרומית -‬
‫נמצא האי סחוף הרוחות‬ ‫שנקרא אי ג'ורג'יה הדרומית.‬
‫הוא משמש כבית למושבה‬
‫של חצי מיליון פינגווינים מלכותיים.‬
‫וזהו יום גדול בשביל שניים מהם.‬
‫הורים חדשים.‬
‫במשך למעלה מ-50 ימים‬
‫הם שמרו בתורות‬ ‫על ביטחונו של המטען היקר שלהם…‬
‫ועל חומו.‬
‫והיום הגיעה השעה‬ ‫לברך את בנם הצעיר בבואו לעולם.‬
‫רוקי הקטן…‬
‫תכיר את העולם הגדול.‬
‫ובצידו השני של האי,‬
‫גוזל קטן נוסף מגיח מן הביצה.‬
‫זוהי בת.‬
‫פאלומה.‬
‫רוקי ופאלומה אינם יודעים‬ ‫זאת עדיין, אך הם נועדו זה לזה.‬
‫כוח משיכה שמעבר לשליטתם‬
‫יאחד ביניהם.‬
‫הכוח הזה עושה יותר מאשר‬ ‫להצמיד את רוקי ואת פאלומה אל הקרקע.‬
‫הוא מצמיד גם את האטמוספרה שלנו לכוכב הלכת.‬
‫הוא משאיר את כדור הארץ במסלול מסביב לשמש,‬
‫דואג לכך שהשמש תקיף את מרכז הגלקסייה שלנו,‬
‫וגורם לגלקסיות לרקוד ולהסתחרר זו סביב זו,‬
‫בקנה המידה הגדול ביותר שקיים.‬
‫הכבידה מאחדת בין כל חלקיו של היקום שלנו‬
‫ומחברת בין כל הדברים…‬
‫מן הכוכב הנידח ביותר‬
‫ועד לפינגווין הקטן ביותר.‬
‫אך רוקי ופאלומה‬ ‫אינם חושבים על מקומם בקוסמוס,‬
‫אלא רק על הארוחה הבאה שלהם.‬
‫יש צורך בכל מאמציהם של הוריהם המסורים‬
‫כדי להשביע את רעבונם הבלתי נדלה.‬
‫זוהי מטלה כפוית טובה…‬
‫שעליהם לבצע בלי הרף.‬
‫הם עושים כל מה שביכולתם‬ ‫כדי לפטם את גוזליהם לפני בוא החורף.‬
‫כי בשעה שרוקי ופאלומה‬ ‫הופכים גדולים יותר ויותר,‬
‫הימים הופכים קצרים יותר ויותר.‬
‫המזון הופך להיות יקר המציאות.‬
‫הוריהם נאלצים לעזוב את האי…‬
‫ולצאת מאות קילומטרים אל הים‬
‫כדי לצוד מזון.‬
‫הם משאירים את גוזליהם היקרים‬ ‫להסתדר בכוחות עצמם במשך חודשים.‬
‫לקריאותיה של פאלומה אין מענה‬
‫בשעה שליל הבדידות הראשון שלה יורד.‬
‫זהו הרגע האפל ביותר‬ ‫בחייהם של גוזלי הפינגווינים.‬
‫אך הוא כאין וכאפס‬ ‫לעומת רגעיו האפלים ביותר של היקום שלנו.‬
‫כי זמן רב לפני שכדור הארץ,‬
‫השמש,‬
‫והכוכבים החלו להתקיים…‬
‫לא היה אור כלל.‬
‫- לפני 13.5 מיליארד שנים -‬
‫היקום היה רק רשת אפלה וסמיכה של גז.‬
‫אך כאן החלה הכבידה‬ ‫להפעיל את השפעתה הקסומה.‬
‫הכבידה הזו היא מקורם של כל הדברים.‬
‫חלקים מהרשת התאחדו…‬
‫והפכו לגושים…‬
‫שהלכו וגדלו.‬
‫הם גדלו כל כך עד שקרסו פנימה‬
‫והתפרצו לחיים…‬
‫ככוכבים הראשונים.‬
‫הכבידה המשיכה לפעול‬
‫ויצרה מהרשת הקדמונית‬ ‫כוכבים רבים יותר ויותר.‬
‫היא משכה אותם זה לעבר זה‬
‫וטוותה אותם לגלקסיות אדירות ממדים.‬
‫מתוך שום דבר…‬
‫עיצבה הכבידה יקום של אפשרות‬
‫שעדיין נראה בשמי הליל שלנו.‬
‫אך האור מכוכבים מרוחקים‬ ‫לא יחמם את גוזלי הפינגווינים.‬
‫מאחר שהוריהם נמצאים בים,‬
‫משקלם של רוקי ופאלומה יורד‬
‫והם הופכים פגיעים יותר ויותר.‬
‫הגוזלים יכולים להתגונן מפני הקור‬
‫רק באמצעות פלומתם התפוחה‬
‫וזה בעזרת זה.‬
‫הישרדותם תלויה במחול מדויק ואלגנטי‬
‫בין כוכב שבת אחד לכוכב לכת אחד.‬
‫הכוראוגרפיה שלו נכתבה בידי הכבידה‬ ‫לפני למעלה מארבעה וחצי מיליארד שנים.‬
‫בתוך האבק והגז שנותרו לאחר שהשמש נוצרה,‬
‫איחדה הכבידה בין גושים של חומר.‬
‫עם הזמן, היא עיצבה אותם לכוכב לכת.‬
‫הוא לא היה דומה כלל לבית שאנו מכירים כיום,‬
‫אך היה בו פוטנציאל לחיים.‬
‫בוהקה של השמש הצעירה שלנו שזף אותו…‬
‫אותה שמש שעולה כעת,‬ ‫מיליארדי שנים מאוחר יותר.‬
‫היא מסמנת להוריהם של רוקי ופאלומה‬
‫שהגיעה העת לחזור לאי ג'ורג'יה הדרומית…‬
‫עם בטן שמלאה בדגים.‬
‫בשעה שהשמש מחממת את החופים,‬ ‫הופך האי למקום מקלט פעם נוספת.‬
‫אך ההגעה לחוף הייתה החלק הקל.‬
‫כעת על הוריו של רוקי למצוא את תינוקם‬
‫בינות לאלפי תינוקות אחרים.‬
‫במעלה החוף,‬
‫הוריה של פאלומה נעים לעבר קריאתה הייחודית‬
‫ומוצאים אותה עד מהרה בקרב ההמון.‬
‫ולבסוף, גם הוריו של רוקי‬ ‫שומעים את הקריאה שאין לטעות בה…‬
‫של גוזלם הרך.‬
‫לקולו יש חתימה ייחודית,‬ ‫שרק הוריו מסוגלים לזהותה.‬
‫זהו איחוד משפחתי.‬
‫ובטניהם של שני גוזלים‬
‫מתמלאות לבסוף.‬
‫מן הכוכבים הראשונים‬ ‫ועד ללידתם של הגלקסייה,‬
‫השמש וכוכב הלכת שלנו,‬
‫כוח הכבידה הכין את השטח לחיים.‬
‫אך כדי שכדור הארץ יהפוך לבית המוכר לנו,‬
‫היה על כוח הכבידה‬ ‫לשגר לעברנו קצת תוהו ובוהו…‬
‫כך שהאבולוציה תוכל להתקדם.‬
‫מספר חודשים חלפו.‬
‫רוקי הכפיל את גודלו‬
‫והוא מוכן לאהבה עתה.‬
‫אך הוא לא יוכל להיות רווק מבוקש‬
‫לפני שיהפוך לחטוב ונאה למראה.‬
‫ראשית, תלבושת חדשה.‬
‫הוא מחליף את הנוצות התפוחות הילדותיות שלו‬
‫במעטה בוהק ואטום למים.‬
‫הוא מוכן לשחייה הראשונה שלו.‬
‫בקצהו האחר של החוף,‬
‫גם פאלומה מוכנה לזנק למים.‬
‫לאחר שהיו על קרקע יבשה במשך כל חייהם,‬
‫זהו רגע מפחיד בעבור שניהם.‬
‫רוקי חושב שהוא שוחה,‬
‫אך פאלומה היא זו ששוחה באמת ובתמים.‬
‫לבסוף מבין רוקי שעליו להיות בתוך המים.‬
‫העופות הצעירים האלה‬ ‫ייעדרו מכאן במשך השנתיים הבאות,‬
‫כל אחד מהם במסע משלו.‬
‫יש עושר רב שממתין להם באוקיינוס,‬
‫בזכות הכבידה…‬
‫ובזכות שכננו הסמוך ביותר.‬
‫- לפני 4.4 מיליארד שנים -‬
‫זמן לא רב לאחר שכוכב הלכת שלנו התהווה,‬
‫הוא התנגש בעולם צעיר אחר.‬
‫ומתוך הפיסות שהקיפו אותו‬
‫יצרה הכבידה בן לוויה לכדור הארץ.‬
‫הירח.‬
‫הפגיעה הטתה את כדור הארץ הצעיר על צידו‬
‫וגרמה לו להתרוצץ‬
‫ולהסתחרר בפראות.‬
‫אך במהלך מיליארדי שנים‬
‫בלם כוח הכבידה של הירח את כדור הארץ.‬
‫הירח התרחק,‬
‫וסיבובו של כדור הארץ הואט,‬
‫דבר שגרם לשינוי בסיפורו של כדור הארץ.‬
‫כי סיבוב איטי יותר משמעו ימים ארוכים יותר.‬
‫כך היו שעות רבות יותר‬ ‫של אור שמש רצוף שחדר לאוקיינוסים…‬
‫ויצר את התנאים הנחוצים לתחילתם של החיים.‬
‫זה היה השלב הראשון במארג תת-ימי של חיים‬
‫שהלך וגדל עוד ועוד.‬
‫בסופו של דבר, הוא מילא‬ ‫את האוקיינוסים בפלאים שקשה להעלות על הדעת.‬
‫עתה מספקים הפלאים האלה‬ ‫מערכת אקולוגית עשירה‬
‫לשני פינגווינים רעבים מאוד,‬
‫שנמצאים באוקיינוס הפתוח,‬ ‫מאות קילומטרים זה מזה.‬
‫פאלומה הגיעה לחזית הקוטב…‬
‫שבה פוגש האוקיינוס הדרומי‬ ‫במימיהם החמים יותר של האוקיינוס האטלנטי,‬
‫האוקיינוס השקט והאוקיינוס ההודי.‬
‫כאן מעלים הזרמים חומרים מזינים מן המעמקים,‬
‫כך שאלפי מינים יכולים להתקיים.‬
‫אחד מהם הוא האורנון,‬ ‫דג שחביב על הפינגווין המלכותי.‬
‫האורנון חי עמוק מתחת לפני המים,‬
‫אך זו אינה בעיה בשביל פאלומה.‬
‫היא יכולה לצוד גם בעומק 300 מטרים.‬
‫הפינגווינים הסתגלו באופן ייחודי‬ ‫לצלילה ולציד בעומק רב.‬
‫אך כדי להבין כיצד הסתגלו לכך,‬
‫יש לדעת מה עוללה‬ ‫הכבידה לפני 66 מיליון שנים.‬
‫בחוצותיה הקרות של מערכת השמש שלנו,‬
‫מיליוני גושים של קרח וסלע מקיפים את השמש.‬
‫במשך מרבית הזמן,‬ ‫האסטרואידים האלה אינם מהווים בעיה…‬
‫אך לעיתים זה לא כך.‬
‫באזור החיצוני של חגורת האסטרואידים,‬
‫סלע מסוים אחד, שרוחבו עשרה קילומטרים,‬
‫התחמם באור החמה במשך אלפי שנים.‬
‫ואט אט החל החימום להסיט את האסטרואיד הזה,‬
‫שנקרא בשם צ'יקשולוב, ממסלולו.‬
‫אז לפת אותו כוח הכבידה,‬
‫החל למשוך אותו לעבר השמש‬
‫ושיגר אותו למסלול התנגשות עם כדור הארץ…‬
‫במהירות של 72,000 קילומטרים בשעה.‬
‫הפגיעה יצרה גל של פלזמה לוהטת,‬
‫שגרם לשרפות ולחורבן בכל רחבי כוכב הלכת‬
‫וחסם את אור השמש.‬
‫שלושה רבעים מהמינים שבכדור הארץ נכחדו.‬
‫אלו היו חדשות רעות בשביל הדינוזאורים,‬
‫אך חדשות טובות בשביל הפינגווין המלכותי.‬
‫הציפורים, שהיו קטנות‬ ‫וקלות יותר, הצליחו לשרוד את הפגיעה.‬
‫הן המריאו לשחקים והפכו למגוונות יותר.‬
‫לאחר שהטורפים הגדולים לא היו עוד,‬
‫התמלאו האוקיינוסים בדגים.‬
‫אבות אבותיו של הפינגווין התמחו בצלילה.‬
‫הם צללו עמוק יותר ויותר‬ ‫ונותרו מתחת לפני המים זמן רב יותר ויותר,‬
‫עד שבסופו של דבר איבדו את היכולת לעוף.‬
‫הם עברו מגלישה בשמיים…‬
‫לגלישה בתוך האוקיינוסים.‬
‫אלה היו שינויים חשובים,‬ ‫שרוקי ופאלומה מנצלים היטב.‬
‫עתה הם חזקים יותר ונמצאים בכושר טוב יותר,‬
‫ומוכנים לשוב אל חופי ביתם‬
‫בחיפוש אחר בני זוג.‬
‫אך שיבתם הביתה מופרעת…‬
‫בידי לווייתנים קטלנים.‬
‫זהו הלווייתן היחיד שידוע כטורף פינגווינים.‬
‫פאלומה עוברת להילוך גבוה.‬
‫זה עומד להיות מרוץ שיחרוץ גורלות.‬
‫לווייתנים קטלנים הם זריזים…‬
‫אך הפינגווין המלכותי הוא מהיר מטבעו.‬
‫פאלומה מהירה מדי בשביל הרודף.‬
‫רוקי מצא מחסה ביער האצות שסמוך לחוף…‬
‫אך הלווייתן הקטלן הרעב אינו עוזב את המקום.‬
‫רוקי מאתר אזור פנוי…‬
‫ונמלט לעבר החוף.‬
‫אין ספק שהוא יודע לשחות כעת.‬
‫הם נדדו בים במשך שנתיים ארוכות‬
‫כדי להשיג סיכוי להשתתף בהגרלה הגדולה.‬
‫החיפוש אחר האהבה.‬
‫הכבידה עיצבה את השמש,‬ ‫את כדור הארץ ואת הירח,‬
‫יצרה בית יציב לחיים בכוכב הלכת שלנו‬
‫וניווטה את האבולוציה בכיוונים חדשים.‬
‫אך הבלדה של רוקי ופאלומה‬ ‫זקוקה לחלק נוסף אחד,‬
‫שאותו יצרה הכבידה‬
‫בליבה היוקד של השמש.‬
‫אור.‬
‫הכוכב שלנו בוהק‬ ‫אך ורק כי במרכזו ניטש קרב סוער.‬
‫הכבידה מפעילה משיכה פנימה,‬
‫ולחץ אדיר מתנגד לה.‬
‫מלחמת הכבידה הזאת…‬
‫גורמת לאטומים להתנגש ולהינתך.‬
‫הם משחררים מארזי אנרגייה זעירים‬
‫בדמות פוטונים.‬
‫לא זו בלבד שהפוטונים ממטירים‬ ‫על כדור הארץ אנרגייה שמקיימת חיים,‬
‫הם גם שוטפים אותו באור.‬
‫אותו אור מכיל פלאים נסתרים משלו.‬
‫כי בתוך כל קרן שמש‬
‫קיימת קשת בענן.‬
‫לכל פוטון יש אורך גל ייחודי‬
‫והוא מגיב לחומר שעולמנו עשוי ממנו‬
‫באופן משלו.‬
‫אורכי גל מסוימים נבלעים בו‬
‫ואחרים משתקפים ממנו.‬
‫האופן שבו גלי האור האלה‬ ‫מגיעים לעינינו קובע מהם הצבעים שנראה.‬
‫והיכולת הזו, להבחין בצבע,‬
‫ממלאת תפקיד חשוב‬ ‫במשחק החיזור של הפינגווינים.‬
‫שנים של סעודות בים‬ ‫הותירו את רוקי חטוב וחזק.‬
‫אלו תכונות שעליו להציג כדי למשוך בת זוג.‬
‫פיגמנטים שהפיק בעצמו‬
‫מעניקים לנוצותיו צבע צהוב בוהק,‬
‫שהוא האמצעי המושלם כדי להפגין את כישרונו‬
‫וכדי למשוך את מבטה‬ ‫של הציפור האחת בתוך ההמון הזה…‬
‫שנושאת את עיניה אליו בלבד.‬
‫פאלומה.‬
‫אור כוכבים מגיע אל הרשתית‬ ‫שנמצאת בצידה האחורי בעינה של פאלומה.‬
‫כאן עוסקים מיליוני מדוכים‬ ‫בפיענוחם של כל אורכי הגל,‬
‫ומאפשרים לפאלומה‬ ‫להבדיל בין צבע אחד למשנהו.‬
‫בתוך הרף עין‬
‫יכולים האוהבים האלה לא רק לראות את עולמם,‬
‫אלא גם להבין אותו‬
‫ולמצוא את הנשמה התאומה שלהם.‬
‫אז הופך החיזור לריקוד שמבוצע בקפידה.‬
‫כל אחד מהם מציג‬ ‫את נוצותיו הצהובות המסנוורות…‬
‫בפני האחר.‬
‫מחזרים אחרים מנסים‬ ‫את מזלם, אך מעלים חרס בידם…‬
‫כי נוצותיו הצהובות של רוקי‬
‫אינן היתרון היחיד שהוא מציג.‬
‫כאשר הוא מטלטל את ראשו,‬
‫הוא שולח מסר סודי‬
‫באור על-סגול.‬
‫קרני החמה מגיעות אל מקורו‬
‫ומשתקפות ממנו.‬
‫בזכות מדוך מיוחד נוסף,‬
‫עיניהם של רוקי ופאלומה‬ ‫יכולות להבחין בצבעים שאנו איננו רואים.‬
‫האותות העל-סגולים האלה‬ ‫שבו את ליבה של פאלומה.‬
‫הם הזוג המושלם.‬
‫גידולו של גוזל פינגווין הוא מטלה קשה,‬
‫שמצריכה ששני ההורים יהיו בכושר שיא.‬
‫נוצות צהובות מרשימות ומקור בוהק‬
‫הם הוכחה לכוח וליכולת,‬
‫תכונות חיוניות להקמתה של משפחה.‬
‫בקרב כל אלפי העופות האחרים,‬
‫רוקי ופאלומה…‬
‫מצאו זה את זה.‬
‫התנודות הראשונות של הרשת הקוסמית…‬
‫לידתם של השמש,‬
‫כוכב הלכת‬
‫והירח שלנו…‬
‫הפגיעות שכתבו את ההיסטוריה של כדור הארץ‬
‫והכוח שמפעיל את השמש ועוטה את עולמנו בצבע…‬
‫כולם מעשה ידיה של הכבידה,‬
‫שמנחה את שני הפינגווינים האלה‬
‫אל הרגע המיוחד שלהם…‬
‫באי המיוחד הזה.‬
‫ולפני שחולף זמן רב‬ ‫מעניק האי הזה לכדור הארץ משהו מיוחד מאוד.‬
‫רוקי ופאלומה עומדים להפוך להורים בעצמם.‬
‫הם מביאים לעולם חיים חדשים,‬
‫ואולי אף אהבה חדשה.‬
‫והכבידה, כתמיד, עוזרת להם בדרכם.‬
‫ברחבי כדור הארץ‬
‫קיים מגוון מסנוור של חיים.‬
‫היה צורך ב-13.8 מיליארד שנים‬
‫כדי להגיע לרגע היקר הזה‬
‫בזמן ובחלל.‬
‫כל בעלי החיים נוצרו מן הכוכבים,‬
‫הגיעו לתיאום עם כוכב הלכת‬
‫והם מתקיימים בזכות מתנות מן הקוסמוס,‬
‫שרק יד המקרה הביאה לכאן.‬
‫כל אלה מוחזקים במקומם‬
‫בידי כוח המשיכה המקורי והאולטימטיבי.‬
‫סיפורו של היקום שלנו‬ ‫הוא הסיפור על בריאתם של החיים כאן,‬
‫בכוכב הלכת הזה,‬
‫שאנו קוראים לו ביתנו.‬
‫הסיפור הזה ממשיך להיכתב עדיין.‬
‫תרגום כתוביות: עמוס דיאמנט‬